# Banc Central Europeu

### De Viquipèdia

El Banc Central Europeu (BCE, o ECB en anglès), amb seu a Frankfurt am Main (Alemanya), és el banc central de l'eurozona i és responsable de la política monetària dels 12 països que participen de la unió monetària i comparteixen l'euro com a moneda única.

La seu del Banc Central Europeu a Frankfurt, amb el monument a Euro en primer pla.

## [edita] Presidents del Banc Central Europeu

Article principal: Llistat de presidents del Banc Central Europeu

El primer màxim responsable d'aquesta institució fou Wim Duisenberg, anteriorment president del De Nederlandsche Bank, el banc central dels Països Baixos, i ministre de finances. Fou succeït en el càrrec per Jean-Claude Trichet el Novembre del 2003.

## [edita] Objectius i Instruments

L'objectiu principal del BCE és l'estabilitat de preus. És a dir, te el mandat de mantenir un baix nivell d'inflació (actualment no pot excedir el 2% anual). Per a fer-ho, fixa els tipus d'interès. en la reunió del primer dijous de cada mes, i utilitza les operacions de mercat obert per a augmentar o disminuir la liquiditat en el sistema financer europeu.

## [edita] Organització

El BCE és dirigit per un consell de direcció format per el president i els representants dels bancs centrals que pertanyen al Sistema Europeu de Bancs Centrals (SEBC o ESBC en anglès).

Aquest organigrama està inspirat en el del Bundesbank alemany.

## [edita] Sistema Europeu de Bancs Centrals (SEBC)

El Sistema Europeu de Bancs Centrals (SEBC) està format per el Banc Central Europeu i els bancs centrals nacionals dels estats membres de la Unió Europea, si bé només els representants dels països que participen en l'eurozona tenen poder de decisió.

## [edita] Crítiques

### [edita] Independència

La major crítica que s'adreça al BCE recau en la independència de la institució. El BCE està establert per a operar independentment d'intervencions polítiques. Els seus objectius i poders són polítics però es deixa en mans del BCE la decisió de com utilitzar els instruments dels quals disposa per aconseguir els objectius establerts.

Els crítics associen aquesta independència amb manca de control democràtic d'una institució en la qual els ciutadans no poden decidir quin són els objectius. El BCE celebra les seves sessions de treball internes a porta tancada (el BCE ho argumenta per tal de no fer públiques les discrepàncies dins del consell de governadors) així com tampoc solicita ni publica discussions públiques sobre les seves decisions.

El BCE ha de respondre davant del Parlament Europeu i del Consell de Ministres que han d'aprovar els càrrecs de president, vicepresident així com els altres membres del consell executiu abans que aquests puguin pendre possessió dels seus càrrecs.

Per llei el president del BCE ha de presentar un informe anual davant el plenari del Parliament. A més, el president del BCE i altres mambres del comitè executiu són presents a les reunions periòdiques del Comitè d'Afers Monetaris del Parlament Europeu. Aquestes sessions es celebren quatre cops l'any si bé poden convocar-se més freqüentment a petició d'una de les parts.

### [edita] Objectiu d'inflació

Un altre dels punts que aixeca més crítiques són els objectius del BCE. El BCE fixa els tipus d'interès per tal de controlar l'inflació, però no te en compte altres objectius desitjables com podrien ser el creixement econòmic, l'atur o l'estabilitat del tipus de canvi. Alguns economistes troben que el fet de fixar la política monetària exclusivament en funció de la inflació pot provocar decisions de tipus d'interès inapropiades donades les necessitats més àmplies de l'economia.

Alguns economistes, essencialment britànics, també lamenten que l'objectiu d'inflació del BCE no sigui simètric, com ho és el del Bank of England que pretén combatre tant una inflació elevada com una inflació excessivament baixa.

## [edita] Vegeu també

- Euro
- Sistema Europeu de Bancs Centrals

## [edita] Enllaços Externs

- Pàgina oficial del BCE

Obtingut de "http://ca.wikipedia.org../../../b/a/n/Banc_Central_Europeu_2676.html"

Categories: Economia de la Unió Europea | Frankfurt del Main

##### Views

- Article
- Discussió
- Revisió actual

##### Cerca

##### En altres llengües

- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- 한국어
- Lëtzebuergesch
- Lietuvių
- Македонски
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Українська
- 中文